nibzard/narodne-novine-full-text-markdown huggingface dataset:
### NN 141/2020 (18.12.2020.), Odluka o gradskim porezima Grada Novog Vinodolskog

Grad Novi Vinodolski

2748

Na temelju članka 20. stavka 1. i 42. stavka 1. Zakona o lokalnim porezima (»Narodne novine«, broj 115/16 i 101/17) i članka 21. Statuta Grada Novog Vinodolskog (»Službene novine Primorsko-goranske županije« broj 12/13, 18/14, 4/18 i 5/20), Gradsko vijeće Grada Novog Vinodolskog na 38. sjednici održanoj 2. prosinca 2020., donosi

ODLUKU

O GRADSKIM POREZIMA
 GRADA NOVOG VINODOLSKOG

I. OPĆA ODREDBA

Članak 1.

Ovom Odlukom utvrđuju se vrste poreza koji pripadaju Gradu Novom Vinodolskom, stope i visina poreza, način obračuna i plaćanja poreza, te nadležno porezno tijelo za utvrđivanje i naplatu poreza.

II. VRSTE POREZA

Članak 2.

Porezi Grada Novog Vinodolskog su:

1. prirez porezu na dohodak

2. porez na potrošnju

3. porez na kuće za odmor.

III. PRIREZ POREZU NA DOHODAK

Članak 3.

Prirez porezu na dohodak plaća se po stopi od 7 %.

IV. POREZ NA POTROŠNJU

Članak 4.

Porez na potrošnju plaća se po stopi od 3 %.

Članak 5.

(1) Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Porezna uprava.

(2) Ovlašćuje se nadležna organizacija platnog prometa zadužena za raspoređivanje javnih prihoda korisnicima (Financijska agencija) da naknadu koja pripada Poreznoj upravi, u visini od 5% od ukupno naplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

V. POREZ NA KUĆE ZA ODMOR

Članak 6.

(1) Porez na kuće za odmor plaća se godišnje, za svaku kalendarsku godinu, po četvornom metru korisne površine te iznosi 15 kuna po jednom četvornom metru korisne površine kuće za odmor za naselja: Novi Vinodolski, Povile, Klenovica, Smokvica Krmpotska i Sibinj Krmpotski.

(2) Iznimno od stavka 1. ovog članka porez na kuće za odmor na području ostalih naselja Grada Novog Vinodolskog plaća se u visini od 5 kuna po jednom četvornom metru korisne površine kuće za odmor, godišnje za svaku kalendarsku godinu.

Članak 7.

Korisna površina kuće za odmor utvrđuje se na način propisan Uredbom o uvjetima i mjerilima za utvrđivanje zaštićene najamnine (»Narodne novine«, broj 40/97 i 117/05).

Članak 8.

Poslove utvrđivanja i naplate poreza na kuće za odmor obavlja upravni odjel Grada Novog Vinodolskog nadležan za financije.

VI. PRIJELAZNE I ZAVRŠNE ODREDBE

Članak 9.

Postupci utvrđivanja poreza na kuće za odmor započeti do dana stupanja na snagu ove Odluke završit će se prema odredbama Odluke o gradskim porezima (»Službene novine Primorsko-goranske županije« broj 16/17 i 38/17).

Članak 10.

Danom stupanja na snagu ove Odluke prestaje važiti Odluka o gradskim porezima (»Službene novine Primorsko-goranske županije« broj 16/17 i 38/17).

Članak. 11.

Ova Odluka objavit će se u »Službenim novinama Primor­sko-go­ranske županije« i »Narodnim novinama«, a stupa na snagu 1. siječnja 2021. godine.

Klasa: 410-01/20-01/3
 Urbroj: 2107/02-01-20-2
 Novi Vinodolski, 2. prosinca 2020.

Predsjednik Gradskog vijeća
 Neven Pavelić, v. r.
### NN 141/2020 (18.12.2020.), Odluka o izmjenama Odluke o porezima Grada Slavonskog Broda

Grad Slavonski Brod

2749

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (»Narodne novine« broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17. i 98/19.), članka 20., 21. i 42. stavka 1. točke 1. Zakona o lokalnim porezima (»Narodne novine« broj 115/16. i 101/17.) i članka 36. Statuta Grada Slavonskog Broda (»Službeni vjesnik« Brodsko-posavske županije 6/09., 13/10. i »Službeni glasnik« Grada Slavonskog Broda 4/12., 5/12. 6/13. 5/14., 4/18.), Gradsko vijeće Grada Slavonskog Broda na 19. sjednici održanoj 14. prosinca 2020. donijelo je

ODLUKU

O IZMJENAMA ODLUKE O POREZIMA
 GRADA SLAVONSKOG BRODA

Članak 1.

U članku 3. st. 1. Odluke o porezima Grada Slavonskog Broda (»Narodne novine« broj 2/2018., dalje u tekstu: Odluka) briše se točka 2., a točka 3. postaje točka 2.

Članak 2.

U članku 7. st. 1. Odluke stopa od »12 %« zamjenjuje se stopom od »6 %«.

Članak 3.

Brišu se članci 8., 9., 10., 11.

Članak 4.

Članak 12. postaje članak 8., članak 13. postaje članak 9., članak 14. postaje članak 10., članak 15. postaje članak 11., članak 16. postaje članak 12., članak 17. postaje članak 13., članak 18. postaje članak 14.

Članak 5.

Ova Odluka objavit će se u »Narodnim novinama«, »Službenom glasniku Grada Slavonskog Broda« i na mrežnim stranicama Porez­ne uprave, a stupa na snagu 1. siječnja 2021. godine.

Klasa: 400-01/17-01/17
 Urbroj: 2178/01-07-20-8
 Slavonski Brod, 14. prosinca 2020.

Predsjednik Gradskog vijeća
 Stribor Valenta, v. r.
### NN 141/2020 (18.12.2020.), Odluka o općinskim porezima Općine Fužine

Općina Fužine

2750

Na temelju članka 42. stavka 1. Zakona o lokalnim porezima (»Narodne novine« broj 115/16. i 101/17.) i članka 35. Statuta Općine Fužine (»Službene novine Općine Fužine«, broj 07/18 i 01/20), Općinsko vijeće Općine Fužine, na sjednici održanoj 14. prosinca 2020. godine, donijelo je

ODLUKU

O OPĆINSKIM POREZIMA

I. OPĆE ODREDBE

Članak 1.

Ovom Odlukom propisuju se vrste poreza koji pripadaju Općini Fužine kao vlastiti prihodi, visine stope prireza i poreza te nadležno porezno tijelo.

II. VRSTE POREZA

Članak 2.

Općinski porezi su:

1. prirez porezu na dohodak,

2. porez na potrošnju,

3. porez na kuće za odmor.

III. PRIREZ POREZU NA DOHODAK

Članak 3.

Prirez porezu na dohodak plaća se po stopi od 5 %.

IV. POREZ NA POTROŠNJU

Članak 4.

Porez na potrošnju plaća se po stopi od 2%.

V. POREZ NA KUĆE ZA ODMOR

Članak 5.

Porez na kuće za odmor plaća se u iznosu od 15 kuna/m2 koris­ne površine kuće za odmor na području cijele Općine Fužine.

VI. POSTUPOVNE ODREDBE

Članak 6.

Poslove utvrđivanja, evidentiranja, nadzora, naplate i ovrhe radi naplate poreza na potrošnju i poreza na kuće za odmor obavlja Porezna uprava.

Ovlašćuje se nadležna organizacija platnog prometa zadužena za naplatu javnih prihoda (Financijska agencija) da naknadu Porez­noj upravi u visini od 5 % od ukupno naplaćenih prihoda obračuna i uplati u Državni proračun i to do zadnjeg dana u mjesecu za protekli mjesec.

VII. PRIJELAZNE I ZAVRŠNE
 ODREDBE

Članak 7.

Danom stupanja na snagu ove Odluke prestaje važiti Odluka o porezima Općine Fužine (»Službene novine Općine Fužine« broj 07/17 i 07/18).

Članak 8.

Ugovori o korištenju javnih površina sklopljeni sukladno odredbama Odluke o porezima Općine Fužine (»Službene novine Općine Fužine« broj 07/17 i 07/18) prestaju važiti stupanjem na snagu ove Odluke te će se u roku od 60 dana uskladiti sukladno Odluci o davanju u zakup i na privremeno korištenje javnih površina i zemljišta u vlasništvu Općine Fužine donesene temeljem posebnog propisa.

Članak 9.

Ova Odluka objaviti će se u »Narodnim novinama« i »Službenim novinama Općine Fužine« Odluka, a stupa na snagu 1. siječnja 2021. godine.

Klasa: 021-05/20-01/08
 Urbroj: 2112/03-01-20-27
 Fužine, 14. prosinca 2020.

OPĆINSKO VIJEĆE OPĆINE FUŽINE

Predsjednik
 Slavko Starčević, v. r.
### NN 141/2020 (18.12.2020.), Uredba o dopuni Uredbe o nazivima radnih mjesta i koeficijentima složenosti poslova u javnim službama

Vlada Republike Hrvatske

2730

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/01 i 39/09), Vlada Republike Hrvatske je na sjednici održanoj 17. prosinca 2020. donijela

UREDBU

O DOPUNI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/13, 72/13, 151/13, 9/14, 40/14, 51/14, 77/14, 83/14 – ispravak, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17 – ispravak, 74/17, 122/17, 9/18, 57/18, 59/19, 79/19, 119/19, 50/20 i 128/20), iza članka 54.m dodaje se članak 54.n koji glasi:

»Članak 54.n

Posebni nazivi radnih mjesta i koeficijenata složenosti poslova u Fondu za obnovu Grada Zagreba, Krapinsko-zagorske županije i Zagrebačke županije su:

a) Položaji I. vrste

1. ravnatelj 3,500

2. zamjenik ravnatelja 3,400

3. savjetnik ravnatelja 3,350

4. direktor sektora 3,350

5. direktor službe 2,710

b) Radna mjesta I. vrste

1. specijalist za poslove obnove 2,600

2. viši stručni savjetnik za obnovu 2,300

3. koordinator provedbe obnove 2,000

4. referent za obnovu 1,800.«.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/20-03/92
 Urbroj: 50301-05/20-20-1
 Zagreb, 17. prosinca 2020.

Predsjednik
 mr. sc. Andrej Plenković, v. r.
### NN 141/2020 (18.12.2020.), Odluka o davanju prethodne suglasnosti na Prijedlog statuta Fonda za obnovu Grada Zagreba, Krapinsko-zagorske županije i Zagrebačke županije

VLADA REPUBLIKE HRVATSKE

2732

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18) i članka 12. Ugovora između Republike Hrvatske, Grada Zagreba, Krapinsko-zagorske županije i Zagrebačke županije o osnivanju Fonda za obnovu Grada Zagreba, Krapinsko-zagorske županije i Zagrebačke županije, od 29. listopada 2020., Vlada Republike Hrvatske je na sjednici održanoj 17. prosinca 2020. donijela

ODLUKU

O DAVANJU PRETHODNE SUGLASNOSTI NA PRIJEDLOG STATUTA FONDA ZA OBNOVU GRADA ZAGREBA, KRAPINSKO-ZAGORSKE ŽUPANIJE I ZAGREBAČKE ŽUPANIJE

I.

Daje se prethodna suglasnost na Prijedlog statuta Fonda za obnovu Grada Zagreba, Krapinsko-zagorske županije i Zagrebačke županije, u tekstu koji je utvrdilo Upravno vijeće Fonda za obnovu Grada Zagreba, Krapinsko-zagorske županije i Zagrebačke županije na sjednici održanoj 16. prosinca 2020., uz pribavljena mišljenja Grada Zagreba, klasa: 011-01/20-001/423, urbroj: 251-02-01-20-2, od 10. prosinca 2020., Krapinsko-zagorske županije, klasa: 023-01/20-01/07, urbroj: 2140/01-02-20-10, od 10. prosinca 2020. i Zagrebačke županije, klasa: 024-03/20-01/16, urbroj: 238/1-03-20-02, od 9. prosinca 2020.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/499
 Urbroj: 50301-05/20-20-1
 Zagreb, 17. prosinca 2020.

Predsjednik
 mr. sc. Andrej Plenković, v. r.
### NN 141/2020 (18.12.2020.), Odluka o dopunama Odluke o izdavanju dozvole za istraživanje i eksploataciju ugljikovodika na kopnu u istražnom prostoru ugljikovodika »SA-09«

VLADA REPUBLIKE HRVATSKE

2733

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18), a u vezi s člankom 34. stavkom 1. Zakona o istraživanju i eksploataciji ugljikovodika (»Narodne novine«, br. 52/18 i 52/19), Vlada Republike Hrvatske je na sjednici održanoj 17. prosinca 2020. donijela

ODLUKU

O DOPUNAMA ODLUKE O IZDAVANJU DOZVOLE ZA ISTRAŽIVANJE I EKSPLOATACIJU UGLJIKOVODIKA NA KOPNU U ISTRAŽNOM PROSTORU UGLJIKOVODIKA »SA-09«

I.

U Odluci o izdavanju dozvole za istraživanje i eksploataciju ugljikovodika na kopnu u istražnom prostoru ugljikovodika ­»SA-09« (»Narodne novine«, br. 63/15 i 61/16), u točki II. iza stavka 1. dodaje se stavak 2. koji glasi:

»Vlada Republike Hrvatske prenosi 50 % prava i obveza iz dozvole za istraživanje i eksploataciju ugljikovodika u istražnom prostoru ugljikovodika »SA-09« na društvo NAFTA Exploration d.o.o., Trg Republike Hrvatske 8, Zagreb, Hrvatska.«.

II.

Iza točke VIII. dodaje se točka VIII.a koja glasi:

»VIII.a

Točke III., IV., V., VI. i VIII. ove Odluke primjenjuju se i na društvo NAFTA Exploration d.o.o.«.

III.

Vlada Republike Hrvatske će s društvom VERMILION ­ZAGREB EXPLORATION d.o.o. i društvom NAFTA Exploration d.o.o. sklopiti Dodatak br. 1 Ugovora o istraživanju i podjeli eksploatacije ugljikovodika za istražni prostor SA-09, od 10. lipnja 2016. radi usklađivanja prijenosa 50 % prava i obveza iz dozvole za istraživanje i eksploataciju ugljikovodika na kopnu u istražnom prostoru ugljikovodika »SA-09« i Ugovora o istraživanju i podjeli eksploatacije ugljikovodika za istražni prostor SA-09 na društvo NAFTA Exploration d.o.o.

IV.

Ovlašćuje se ministar gospodarstva i održivog razvoja dr. sc. Tomislav Ćorić da u ime i za račun Vlade Republike Hrvatske sklopi Dodatak br. 1 Ugovora o istraživanju i podjeli eksploatacije ugljikovodika za istražni prostor SA-09 s društvom VERMILION ZAGREB EXPLORATION d.o.o. i društvom NAFTA Exploration d.o.o.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/362
 Urbroj: 50301-05/27-6
 Zagreb, 17. prosinca 2020.

Predsjednik
 mr. sc. Andrej Plenković, v. r.
### NN 141/2020 (18.12.2020.), Zaključak Vlade Republike Hrvatske klasa:022-03/20-07/389, urbroj: 50301-05/14-20-1 od 17. prosinca 2020.

VLADA REPUBLIKE HRVATSKE

2734

Na temelju članka 1. i članka 31. stavka 3. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 36. Zakona o tržištu rada (»Narodne novine«, br. 118/18 i 32/20), Vlada Republike Hrvatske je na sjednici održanoj 17. prosinca 2020. donijela

ZAKLJUČAK

1. Vlada Republike Hrvatske podržava donošenje Mjera aktivne politike zapošljavanja za 2021. godinu koje provodi Hrvatski zavod za zapošljavanje u skladu s kretanjima na tržištu rada i potrebama gospodarstva.

2. Mjere aktivne politike zapošljavanja odgovorit će na izazove na tržištu rada i potrebe gospodarstva kroz sedam intervencija koje obuhvaćaju potpore za zapošljavanje, samozapošljavanje, obrazovanje i osposobljavanje, javni rad te potpore za očuvanje radnih mjesta.

3. Ovaj Zaključak objavit će se u »Narodnim novinama«.

Klasa: 022-03/20-07/389
 Urbroj: 50301-05/14-20-1
 Zagreb, 17. prosinca 2020.

Predsjednik
 mr. sc. Andrej Plenković, v. r.
### NN 141/2020 (18.12.2020.), Pravilnik o izmjenama Pravilnika o ribolovnim mogućnostima u gospodarskom ribolovu na moru okružujućom mrežom plivaricom – srdelarom

MINISTARSTVO POLJOPRIVREDE

2743

Na temelju članka 12. stavka 1. točaka 1., 7. i 8. Zakona o morskom ribarstvu (»Narodne novine«, br. 62/17, 130/17 i 14/19), a u skladu s Uredbom Vijeća (EU) 2019/2236 od 16. prosinca 2019. o utvrđivanju ribolovnih mogućnosti za 2020. za određene riblje stokove i skupine ribljih stokova koje se primjenjuju u Sredozemnom i Crnome moru, ministrica poljoprivrede donosi

PRAVILNIK

O IZMJENAMA PRAVILNIKA O RIBOLOVNIM MOGUĆNOSTIMA U GOSPODARSKOM RIBOLOVU NA MORU OKRUŽUJUĆOM MREŽOM PLIVARICOM – SRDELAROM

Članak 1.

U Pravilniku o ribolovnim mogućnostima u gospodarskom ribolovu na moru okružujućom mrežom plivaricom – srdelarom (»Narodne novine«, br. 18/19, 101/19, 115/19, 16/20, 28/20 i 84/20) u članku 4. stavku 3. točki h. riječi: »24. prosinca u 12:00 sati« zamjenjuju se riječima: »31. prosinca u 24:00 sata«.

Članak 2.

U članku 6. riječi: »24. prosinca u 12:00 sati« zamjenjuju se riječima: »1. siječnja u 00:00 sati«.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/19-01/22
 Urbroj: 525-13/0737-20-13
 Zagreb, 15. prosinca 2020.

Ministrica poljoprivrede
 Marija Vučković, v. r.
### NN 141/2020 (18.12.2020.), Pravilnik o izmjenama Pravilnika o posebnom režimu upravljanja ribolovom u dijelu akvatorija Jabučke kotline

MINISTARSTVO POLJOPRIVREDE

2742

Na temelju članka 12. stavka 1. točke 13. i članka 26. stavka 11. Zakona o morskom ribarstvu (»Narodne novine«, br. 62/17, 130/17 i 14/19) ministrica poljoprivrede donosi

PRAVILNIK

O IZMJENAMA PRAVILNIKA O POSEBNOM REŽIMU UPRAVLJANJA RIBOLOVOM U DIJELU AKVATORIJA JABUČKE KOTLINE

Članak 1.

U Pravilniku o posebnom režimu upravljanja ribolovom u dijelu akvatorija Jabučke kotline (»Narodne novine« br. 106/19) u članku 4. riječi: »do 31. prosinca 2020. godine« se zamjenjuju riječima: »do 31. prosinca 2021. godine«.

Članak 2.

U članku 7. stavku 3. riječi: »do 31. prosinca 2020. godine« se zamjenjuju riječima: »do 31. prosinca 2021. godine«.

Članak 3.

U Prilogu 2., u tablici pod nazivom: Podaci o ribolovnom alatu, vremenskoj regulaciji i roku važenja, u stupcu pod nazivom: Važenje odobrenja, riječi: »Do 31. prosinca 2020. godine« se zamjenjuju riječima: »Do 31. prosinca 2021. godine«.

Članak 4.

Ovaj Pravilnik stupa na snagu dan nakon dana objave u »Narodnim novinama«.

Klasa: 011-01/19-01/99
 Urbroj: 525-13/0737-20-3
 Zagreb, 15. prosinca 2020.

Ministrica poljoprivrede
 Marija Vučković, v. r.
### NN 141/2020 (18.12.2020.), Zakon o dopunama Zakona o pravosudnoj suradnji u kaznenim stvarima s državama članicama Europske unije

HRVATSKI SABOR

2727

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNAMA ZAKONA O PRAVOSUDNOJ SURADNJI U KAZNENIM STVARIMA S DRŽAVAMA ČLANICAMA EUROPSKE UNIJE

Proglašavam Zakon o dopunama Zakona o pravosudnoj suradnji u kaznenim stvarima s državama članicama Europske unije, koji je Hrvatski sabor donio na sjednici 18. prosinca 2020.

Klasa: 011-01/20-01/127
 Urbroj: 71-10-01/1-20-2
 Zagreb, 18. prosinca 2020.

Predsjednik
 Republike Hrvatske
 Zoran Milanović, v. r.

ZAKON

O DOPUNAMA ZAKONA O PRAVOSUDNOJ SURADNJI U KAZNENIM STVARIMA S DRŽAVAMA ČLANICAMA EUROPSKE UNIJE

Članak 1.

U Zakonu o pravosudnoj suradnji u kaznenim stvarima s državama članicama Europske unije (»Narodne novine«, br. 91/10., 81/13., 124/13., 26/15., 102/17., 68/18. i 70/19.) u članku 1. iza stavka 2. dodaje se stavak 3. koji glasi:

»(3) Ovim Zakonom osigurava se provedba Uredbe (EU) 2018/1805 Europskog parlamenta i Vijeća od 14. studenoga 2018. o uzajamnom priznavanju naloga za zamrzavanje i naloga za oduzimanje.«.

Članak 2.

U članku 5. stavku 1. podstavku 3. iza riječi: »u odnosu na točku 3. i 4.« dodaju se riječi: »te nalog za zamrzavanje i nalog za oduzimanje u skladu s Uredbom iz članka 1. stavka 3. ovoga Zakona«.

Članak 3.

U članku 5.a stavku 2. iza riječi: »iz članka 1. stavka 2.« dodaju se riječi: »i 3.«.

Članak 4.

U članku 6. stavku 2. iza riječi: »nalog za osiguranje oduzimanja imovine« dodaju se riječi: »i nalog za zamrzavanje u skladu s Uredbom iz članka 1. stavka 3. ovoga Zakona«.

U stavku 4. iza riječi: »o oduzimanju imovine ili predmeta« dodaju se riječi: »odnosno nalog za oduzimanje u skladu s Uredbom iz članka 1. stavka 3. ovoga Zakona«.

Članak 5.

U članku 7. stavku 3. iza riječi: »odluke iz članka 1. točke 4. ovog Zakona« dodaju se riječi: »odnosno nalog za oduzimanje sukladno Uredbi iz članka 1. stavka 3. ovoga Zakona«.

Članak 6.

Iza članka 49. dodaje se članak 49.a koji glasi:

»Članak 49.a

Odredbe ove glave Zakona primjenjuju se samo u odnosu na Irsku i Dansku.«.

Članak 7.

Iza članka 76. dodaje se članak 76.a koji glasi:

»Članak 76.a

Odredbe ove glave Zakona primjenjuju se samo u odnosu na Irsku i Dansku.«.

PRIJELAZNA I ZAVRŠNA ODREDBA

Članak 8.

Postupci koji su u tijeku na dan stupanja na snagu ovoga Zakona dovršit će se prema odredbama glave III. i glave V. Zakona o pravosudnoj suradnji u kaznenim stvarima s državama članicama Europske unije (»Narodne novine«, br. 91/10., 81/13., 124/13., 26/15., 102/17., 68/18. i 70/19.).

Članak 9.

Ovaj Zakon objavit će se u »Narodnim novinama«, a stupa na snagu 19. prosinca 2020.

Klasa: 022-03/20-01/108
 Zagreb, 18. prosinca 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 141/2020 (18.12.2020.), Odluka o imenovanju člana i zamjenika člana Upravljačkog odbora za izradu Nacionalne razvojne strategije Republike Hrvatske do 2030. godine

HRVATSKI SABOR

2729

Na temelju članka 81. Ustava Republike Hrvatske i Odluke o osnivanju Upravljačkog odbora i izvršne radne skupine za izradu Nacionalne razvojne strategije Republike Hrvatske do 2030. godine (»Narodne novine«, br. 97/17.) Hrvatski sabor na sjednici 18. prosinca 2020. donio je

ODLUKU

O IMENOVANJU ČLANA I ZAMJENIKA ČLANA UPRAVLJAČKOG ODBORA ZA IZRADU NACIONALNE RAZVOJNE STRATEGIJE
 REPUBLIKE HRVATSKE DO 2030. GODINE

I.

U Upravljački odbor za izradu Nacionalne razvojne strategije Republike Hrvatske do 2030. godine imenuju se:

za člana

MARKO PAVIĆ

za zamjenika člana

MARIN LEROTIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 302-01/20-01/06
 Zagreb, 18. prosinca 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 141/2020 (18.12.2020.), Odluka o zabrani napuštanja županije prema mjestu prebivališta ili boravišta u Republici Hrvatskoj

STOŽER CIVILNE ZAŠTITE REPUBLIKE HRVATSKE

2745

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 18. prosinca 2020., donosi

ODLUKU

O ZABRANI NAPUŠTANJA ŽUPANIJE PREMA MJESTU PREBIVALIŠTA ILI BORAVIŠTA U REPUBLICI HRVATSKOJ

I.

S obzirom na povećani rizik od prijenosa bolesti COVID-19, kako bi se smanjila mogućnost daljnjeg širenja bolesti, zabranjuje se napuštanje županije u kojoj osoba ima prebivalište ili boravište.

II.

Zabrana iz točke I. ove Odluke ne odnosi se na:

a) osoblje nužno za održavanje prometa i opskrbu

b) dnevne migracije zaposlenih u službama bitnim za: pružanje zdravstvene i veterinarske zaštite, dostavu lijekova i sanitetskog materijala, održavanje komunalne djelatnosti, vodoopskrbe i odvodnje, opskrbe plinom i strujom, zaštitarske službe

c) izvješćivanje javnosti

d) pacijente koji zahtijevaju medicinsku skrb

e) putovanja na posao i s posla ako je obavljanje posla neophodno i ne može se obaviti od kuće

f) žurne i operativne službe koje sudjeluju u sprječavanju širenja bolesti COVID-19

g) diplomatsko osoblje.

III.

Prilikom ulaska na područje pojedine županije ili izlaska iz njega:

– obvezno je pridržavati se stroge mjere fizičkog distanciranja

– zabranjeno je zadržavati se nepotrebno na javnim prostorima

– obvezno je posjedovati iskaznicu, drugu identifikacijsku ispravu ili dokument kojim se može dokazati pripadnost jednoj od kategorija osoba iz točke II. ove Odluke ili valjanu propusnicu izdanu kroz sustav e-Propusnica.

Propusnice kroz sustav e-Propusnica izdaju županijski stožeri prema mjestu prebivališta fizičke osobe ili njenog stalnog boravišta.

Iznimno, ako se radi o opravdanim slučajevima koji nisu predviđeni točkom II. ove Odluke, propusnicu može izdati i Ravnateljstvo civilne zaštite.

IV.

Ova Odluka ne odnosi se na kretanje između Grada Zagreba i Zagrebačke županije.

V.

Županijski stožeri civilne zaštite, Ravnateljstvo civilne zaštite i Ravnateljstvo policije dužni su osigurati provedbu i nadzor provođenja ove Odluke.

VI.

Zabrana iz ove Odluke određuje se u trajanju do 8. siječnja 2021.

VII.

Ova Odluka objavit će se u »Narodnim novinama«, a stupa na snagu 23. prosinca 2020.

Klasa: 810-06/20-01/7
 Urbroj: 511-01-300-20-251
 Zagreb, 18. prosinca 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 141/2020 (18.12.2020.), Odluka o izmjeni Odluke o uvođenju nužnih epidemioloških mjera za područje Primorsko-goranske županije

STOŽER CIVILNE ZAŠTITE REPUBLIKE HRVATSKE

2747

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 18. prosinca 2020., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE PRIMORSKO-GORANSKE ŽUPANIJE

I.

Na prijedlog Stožera civilne zaštite Primorsko-goranske županije u Odluci o uvođenju nužnih epidemioloških mjera za područje Primorsko-goranske županije (»Narodne novine« broj 134/20) točka IV. mijenja se i glasi:

»Nužne epidemilološke mjere iz ove Odluke određuju se u trajanju do 21. siječnja 2020.«

II.

Ova Odluka objavit će se u »Narodnim novinama«, a stupa na snagu 19. prosinca 2020.

Klasa: 810-06/20-01/7
 Urbroj: 511-01-300-20-254
 Zagreb, 18. prosinca 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 143/2020 (22.12.2020.), Odluka o načinu organizacije javnog prijevoza putnika radi sprječavanja širenja bolesti COVID-19

Stožer civilne zaštite Republike Hrvatske

2754

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 22. prosinca 2020., donosi

ODLUKU

O NAČINU ORGANIZACIJE JAVNOG PRIJEVOZA PUTNIKA RADI SPRJEČAVANJA ŠIRENJA BOLESTI COVID-19

I.

Pružatelji usluga javnog prijevoza putnika obvezni su, radi sprječavanja širenja bolesti COVID-19, javni prijevoz organizirati sukladno ovoj Odluci te općim i posebnim preporukama i uputama koje Hrvatski zavod za javno zdravstvo objavljuje na svojim mrežnim stranicama.

II.

Pružatelji usluga u javnom prijevozu putnika obvezni su prijevoz obavljati na način da u prijevoznim sredstvima bude popunjeno najviše 40 % raspoloživih mjesta, a na prijevoznim sredstvima su obvezni jasno istaknuti najveći dopušteni broj putnika koji smije biti u prijevoznom sredstvu (autobusu, tramvajskim kolima, željezničkom vagonu, trajektu, katamaranu i sl.).

III.

Vozači, ostali zaposlenici u prijevoznim sredstvima javnog prijevoza putnika i putnici u javnom prijevozu obvezni su za vrijeme boravka u prijevoznom sredstvu koristiti medicinske maske ili maske za lice na ispravan način te se pridržavati općih protuepidemijskih mjera i posebnih preporuka i uputa Hrvatskog zavoda za javno zdravstvo koje se odnose na vožnju javnim prometom.

Putniku koji nema medicinsku masku ili masku za lice pružatelj usluga javnog prijevoza ne smije dopustiti ulazak u prijevozno sredstvo, odnosno vozač ne smije započeti vožnju ukoliko se u prijevoznom sredstvu nalaze putnici bez medicinske maske ili maske za lice.

IV.

Kontrolu provedbe ove Odluke provodit će inspektori Ministarstva mora, prometa i infrastrukture, inspektori Ravnateljstva civilne zaštite, inspektori Državnog inspektorata i policijski službenici.

V.

Nužne epidemiološke mjere iz ove Odluke određuju se u trajanju do 10. siječnja 2021.

VI.

Ova Odluka objavit će se u »Narodnim novinama«, a stupa na snagu 23. prosinca 2020.

Klasa: 810-06/20-01/7

Urbroj: 511-01-300-20-255

Zagreb, 22. prosinca 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 144/2020 (23.12.2020.), Pravilnik o izmjeni Pravilnika o informiranju potrošača o nepretpakiranoj hrani

Ministarstvo poljoprivrede

2776

Na temelju članka 4. stavka 4. Zakona o informiranju potrošača o hrani (»Narodne novine«, br. 56/13, 14/14, 56/16 i 32/19), ministrica poljoprivrede donosi

PRAVILNIK

O IZMJENI PRAVILNIKA O INFORMIRANJU POTROŠAČA O NEPRETPAKIRANOJ HRANI

Članak 1.

U Pravilniku o informiranju potrošača o nepretpakiranoj hrani (»Narodne novine«, br. 144/14 i 64/20) članak 8. stavak 2., koji je izmijenjen člankom 4. Pravilnika o izmjenama i dopunama Pravilnika o informiranju potrošača o nepretpakiranoj hrani (»Narodne novine«, br. 64/20), stupa na snagu 1. rujna 2021. godine.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/20-01/79
 Urbroj: 525-14/1296-20-1
 Zagreb, 11. prosinca 2020.

Ministrica poljoprivrede
 Marija Vučković, v. r.
### NN 144/2020 (23.12.2020.), Zakon o izmjenama Zakona o Gradu Zagrebu

HRVATSKI SABOR

2764

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O GRADU ZAGREBU

Proglašavam Zakon o izmjenama Zakona o Gradu Zagrebu, koji je Hrvatski sabor donio na sjednici 15. prosinca 2020.

Klasa: 011-01/20-01/117

Urbroj: 71-10-01/1-20-2

Zagreb, 17. prosinca 2020.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA ZAKONA O GRADU ZAGREBU

Članak 1.

U Zakonu o Gradu Zagrebu (»Narodne novine«, br. 62/01., 125/08., 36/09., 119/14. i 98/19.) u članku 5. stavak 2. mijenja se i glasi:

»Gradska skupština ima četrdeset sedam gradskih zastupnika.«.

Članak 2.

U članku 11. stavak 5. mijenja se i glasi:

»Ako u obavijesti iz stavka 4. ovoga članka nije naveden dan početka novog načina obavljanja dužnosti, novi način obavljanja dužnosti započinje prvog dana sljedećeg mjeseca nakon dostave te obavijesti.«.

PRIJELAZNA I ZAVRŠNA ODREDBA

Članak 3.

Članovi Gradske skupštine Grada Zagreba zatečeni na dužnosti u trenutku stupanja na snagu ovoga Zakona nastavljaju s obavljanjem dužnosti do isteka tekućeg mandata.

Članak 4.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/148
 Zagreb, 15. prosinca 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 144/2020 (23.12.2020.), Odluka o primjeni zaštitnog sloja za strukturni sistemski rizik

Hrvatska narodna banka

2783

Na temelju članka 129. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019. i 47/2020.) i članka 43. stavka 2. točke 6. Zakona o Hrvat­skoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O PRIMJENI ZAŠTITNOG SLOJA ZA STRUKTURNI SISTEMSKI RIZIK

Predmet i obveznici primjene Odluke

Članak 1.

(1) Ovom Odlukom propisuju se visina, obuhvat i način primjene stope zaštitnog sloja za strukturni sistemski rizik i datum primjene Odluke.

(2) Odredbe ove Odluke dužne su primjenjivati sve kreditne institucije sa sjedištem u Republici Hrvatskoj koje su od Hrvatske narodne banke dobile odobrenje za rad.

(3) Odredbe ove Odluke na odgovarajući način primjenjuju se na podružnice kreditnih institucija iz trećih zemalja koje su od Hrvatske narodne banke dobile odobrenje za osnivanje podružnice kreditne institucije iz treće zemlje.

(4) Pojmovi koji se upotrebljavaju u ovoj Odluci imaju značenje kao u Zakonu o kreditnim institucijama i Uredbi (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27. 6. 2013., u nastavku teksta: Uredba (EU) br. 575/2013).

Obuhvat primjene Odluke

Članak 2.

Kreditna institucija dužna je primjenjivati odredbe ove Odluke na pojedinačnoj i konsolidiranoj osnovi na način i u skladu s dijelom prvim, glavom II. Uredbe (EU) br. 575/2013.

Visina stope zaštitnog sloja za strukturni sistemski rizik i način njezine primjene

Članak 3.

(1) Visina stope zaštitnog sloja za strukturni sistemski rizik iznosi 1,50 % ukupnog iznosa izloženosti riziku.

(2) Hrvatska narodna banka preispituje visinu stope zaštitnog sloja za strukturni sistemski rizik po potrebi, a najmanje jednom u dvije godine.

Izvještavanje Hrvatske narodne banke

Članak 4.

Kreditna je institucija dužna izvještavati Hrvatsku narodnu banku o ispunjavanju zahtjeva iz ove Odluke na način i u rokovima propisanima odlukom kojom se uređuju zaštitni slojevi kapitala i mjere za očuvanje kapitala.

Stupanje na snagu

Članak 5.

(1) Stupanjem na snagu ove Odluke prestaje važiti Odluka o primjeni zaštitnog sloja za strukturni sistemski rizik (»Narodne novine«, br. 78/2017.).

(2) Ova Odluka stupa na snagu 29. prosinca 2020.

O. br.: 404-020/12-20/BV
 Zagreb, 16. prosinca 2020.

Guverner
 Hrvatske narodne banke
 Boris Vujčić, v. r.
### NN 144/2020 (23.12.2020.), Pravilnik o izmjenama i dopunama Pravilnika o planu nabave, registru ugovora, prethodnom savjetovanju i analizi tržišta u javnoj nabavi

MINISTARSTVO GOSPODARSTVA I ODRŽIVOG RAZVOJA

2775

Na temelju članka 28. stavka 7. i članka 198. stavka 5. Zakona o javnoj nabavi (»Narodne novine«, broj 120/16), ministar gospodarstva i održivog razvoja donosi

PRAVILNIK

O IZMJENAMA I DOPUNAMA PRAVILNIKA O PLANU NABAVE, REGISTRU UGOVORA, PRETHODNOM SAVJETOVANJU I ANALIZI TRŽIŠTA U JAVNOJ NABAVI

Članak 1.

U Pravilniku o planu nabave, registru ugovora, prethodnom savjetovanju i analizi tržišta u javnoj nabavi (»Narodne novine«, broj 101/17) u članku 2. stavku 1. iza točke 7. dodaje se nova točka 8. koja glasi:

»8. navod financira li se ugovor ili okvirni sporazum iz fondova EU, ako su podaci o izvoru financiranja poznati prilikom izrade plana nabave«.

Dosadašnje točke 8., 9. i 10. postaju točke 9., 10. i 11.

U stavku 2. iza riječi: »točaka 1. – 5.« dodaju se riječi: »i točke 8.«.

Članak 2.

U članku 5. stavku 1. iza točke 8. dodaje se nova točka 9. koja glasi:

»9. oznaka/broj ugovora«

Dosadašnje točke 9., 10., 11. i 12. postaju točke 10., 11., 12. i 13.

Iza dosadašnje točke 12. koja postaje točka 13. dodaje se nova točka 14. koja glasi:

»14. ugovor ili okvirni sporazum financira se iz fondova EU«

Dosadašnje točke 13., 14., 15. i 16. postaju točke 15., 16., 17. i 18.

Članak 3.

Ovaj Pravilnik objavit će se u »Narodnim novinama«, a stupa na snagu 1. siječnja 2021. godine.

Klasa: 011-01/20-01/92
 Urbroj: 526-06-02-02/1-20-11
 Zagreb, 30. studenoga 2020.

Ministar
 dr. sc. Tomislav Ćorić, v. r.
### NN 144/2020 (23.12.2020.), Pravilnik o izmjeni Pravilnika o izmjenama i dopunama Pravilnika o ambalaži i otpadnoj ambalaži

Ministarstvo gospodarstva i održivog razvoja

2773

Na temelju članka 53. stavka 3. Zakona o održivom gospodarenju otpadom (»Narodne novine«, broj 94/13, 73/17, 14/19 i 98/19), ministar gospodarstva i održivog razvoja donio je

PRAVILNIK

O IZMJENI PRAVILNIKA O IZMJENAMA I DOPUNAMA PRAVILNIKA O AMBALAŽI I OTPADNOJ AMBALAŽI

Članak 1.

U Pravilniku o izmjenama i dopunama Pravilnika o ambalaži i otpadnoj ambalaži (»Narodne novine«, broj 14/20) članak 11. mijenja se i glasi:

»(1) Odredbe članka 1. i članka 5. ovoga Pravilnika u dijelu koji se odnosi na ambalažu volumena jednakog 0,20 l stupaju na snagu 1. siječnja 2021. godine.

(2) Odredbe članka 1. i članka 5. ovoga Pravilnika u dijelu koji se odnosi na ambalažu od mlijeka i tekućih mliječnih proizvoda stupaju na snagu 1. srpnja 2021. godine.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 351-01/20-04/18
 Urbroj: 517-03-2-2-20-12
 Zagreb, 9. prosinca 2020.

Ministar
 dr. sc. Tomislav Ćorić, v. r.
### NN 144/2020 (23.12.2020.), Odluka o najvišem postotku naknade depozitaru za 2021. godinu

Hrvatska agencija za nadzor financijskih usluga

2792

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) te primjenom odredbe članka 191. stavka 2. Zakona o obveznim mirovinskim fondovima (»Narodne novine« br. 19/14, 93/15, 64/18, 115/18 i 58/20), Hrvatska agencija za nadzor financijskih usluga na sjednici Upravnog vijeća održanoj 18. prosinca 2020. godine donosi

ODLUKU

O NAJVIŠEM POSTOTKU NAKNADE DEPOZITARU ZA 2021. GODINU

Članak 1.

Depozitar za poslove depozitara iz članka 172. Zakona o obveznim mirovinskim fondovima (»Narodne novine« br. 19/14, 93/15, 64/18, 115/18 i 58/20) u 2021. godini ima pravo na naknadu od najviše 0,021 % od prosječne godišnje neto vrijednosti imovine mirovinskog fonda.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 011-02/20-03/08

Urbroj: 326-01-40-41-20-1

Zagreb, 18. prosinca 2020.

Predsjednik
 Upravnog vijeća
 dr. sc. Ante Žigman, v. r.
### NN 144/2020 (23.12.2020.), Odluka o izmjenama Odluke o porezima Grada Čakovca

Grad Čakovec

2781

Na temelju čl. 42. Zakona o lokalnim porezima (»Narodne novine« broj 115/16 i 101/17) te članka 27. Statuta Grada Čakovca (Sl. gl. Grada Čakovca 9/09, 2/13, 3/13, 1/14, 1/18, 1/20, 10/20 – proč. tekst) Gradsko vijeće Grada Čakovca na svojoj 27. sjednici održanoj 15. prosinca 2020. donosi

ODLUKU

O IZMJENAMA ODLUKE O POREZIMA

Članak 1.

Članak 1. Odluke o porezima (Sl. gl. Grada Čakovca 10/20), mijenja se i glasi:

»Ovom se Odlukom utvrđuje stopa i visina, način obračuna i plaćanja te nadležno porezno tijelo za utvrđivanje i naplatu poreza na korištenje javnih površina.«

Članak 2.

Briše se glava II. Vrste poreza te pripadajući članci 2., 3., 4. i 5.

Članak 3.

Broj 3. ispred naslova: POREZ NA KORIŠTENJE JAVNIH POVRŠINA, upisuje se kao broj: II.

Članak 4.

Članci 6., 7., 8., 9. i 10. postaju članci 2., 3., 4., 5. i 6.

Članak 5.

Ova Odluka stupa na snagu osmoga dana od dana objave u Službenom glasniku Grada Čakovca, a primjenjuje se od 1. siječnja 2021.

Klasa: 021-05/20-01/92

Urbroj: 2109/2-02-20-06

Čakovec, 15. prosinca 2020.

Predsjednik
 Gradskog vijeća
 Jurica Horvat, v. r.
### NN 144/2020 (23.12.2020.), Odluka o cjeniku nestandardnih usluga operatora terminala za ukapljeni prirodni plin

Hrvatska energetska regulatorna agencija

2787

Na temelju članka 6. i članka 13. stavka 2. Metodologije utvrđivanja cijene nestandardnih usluga za transport plina, distribuciju plina, skladištenje plina, prihvat i otpremu ukapljenog prirodnog plina i javnu uslugu opskrbe plinom (»Narodne novine«, broj 48/18 i 25/19), Hrvatska energetska regulatorna agencija na 28. sjednici Upravnog vijeća održanoj 18. prosinca 2020. godine donosi

ODLUKU

O CJENIKU NESTANDARDNIH USLUGA OPERATORA TERMINALA ZA UKAPLJENI PRIRODNI PLIN

I.

Prosječna cijena radnog sata operatora terminala za ukapljeni prirodni plin za regulacijsko razdoblje 2021. – 2025. utvrđuje se u iznosu 270,00 kn/h bez PDV-a.

II.

Cjenik nestandardnih usluga operatora terminala za ukapljeni prirodni plin za regulacijsko razdoblje 2021. – 2025. utvrđuje se kako slijedi:

|  |  |  |  |  |
| --- | --- | --- | --- | --- |
| Nestandardna usluga | | Broj radnik-sati [h] | Cijena nestandardne usluge [kn] bez PDV-a | Cijena nestandardne usluge [kn]  s PDV-om |
| 1. | Prijenos kapaciteta ponovnog uplinjavanja UPP-a na sekundarnom tržištu – naknada prodavatelja | 2 | 540,00 | 675,00 |
| 2. | Prijenos kapaciteta ponovnog uplinjavanja UPP-a na sekundarnom tržištu – naknada kupca | 2 | 540,00 | 675,00 |
| 3. | Evidentiranje trgovine UPP-om korisniku terminala prodavatelju UPP-a | 2 | 540,00 | 675,00 |
| 4. | Evidentiranje trgovine UPP-om korisniku terminala kupcu UPP-a | 2 | 540,00 | 675,00 |
| 5. | Pristup ETSSAS-u i otvaranje bilančnog računa kupcu kapaciteta ponovnog uplinjavanja UPP-a na sekundarnom tržištu koji nema važeći ugovor o korištenju terminala | 50 | 13.500,00 | 16.875,00 |
| 6. | Mjesečna naknada za vođenje bilančnog računa kupcu kapaciteta ponovnog uplinjavanja UPP-a na sekundarnom tržištu koji nema važeći ugovor o korištenju terminala | 4 | 1.080,00 | 1.350,00 |
| 7. | Prodaja UPP-a ili prirodnog plina u otvorenom postupku | 100 | 27.000,00 | 33.750,00 |
| 8. | Pražnjenje spremnika FSRU-a | PI | PI | PI |

III.

Ova Odluka objavit će se u »Narodnim novinama« i na mrežnoj stranici Hrvatske energetske regulatorne agencije.

IV.

Ova Odluka stupa na snagu 1. siječnja 2021. godine.

Klasa: 310-08/20-01/14

Urbroj: 371-04-20-1

Zagreb, 18. prosinca 2020.

Predsjednik
 Upravnog vijeća
 Tomislav Jureković, dipl. ing., v. r.
### NN 144/2020 (23.12.2020.), Odluka o iznosu tarifnih stavki za prihvat i otpremu ukapljenog prirodnog plina

HRVATSKA ENERGETSKA REGULATORNA AGENCIJA

2788

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na 28. sjednici Upravnog vijeća održanoj 18. prosinca 2020. donijela

ODLUKU

O IZNOSU TARIFNIH STAVKI ZA PRIHVAT I OTPREMU UKAPLJENOG PRIRODNOG PLINA

I.

Tarifne stavke prema Metodologiji utvrđivanja iznosa tarifnih stavki za prihvat i otpremu ukapljenog prirodnog plina (»Narodne novine«, broj 48/18 i 79/20), za energetski subjekt LNG Hrvatska d.o.o., Radnička cesta 80, Zagreb, za godine prvog regulacijskog razdoblja 2021. – 2025., iznose kako slijedi:

|  |  |  |  |  |  |  |  |
| --- | --- | --- | --- | --- | --- | --- | --- |
| Oznaka tarifne stavke | Naziv tarifne stavke | Tarifne stavke za godine regulacijskog razdoblja (bez PDV-a) | | | | | Mjerna jedinica |
| T  2021. | T+1  2022. | T+2  2023. | T+3  2024. | T+4  2025. |
| TUPP | Tarifna stavka za prihvat i otpremu UPP-a | 1,17 | 1,17 | 1,17 | 1,17 | 1,17 | EUR/MWh |

II.

Ova Odluka objavit će se u »Narodnim novinama«, a stupa na snagu 1. siječnja 2021. godine.

Klasa: 310-35/20-01/23

Urbroj: 371-04-20-8

Zagreb, 18. prosinca 2020.

Predsjednik
 Upravnog vijeća
 Tomislav Jureković, dipl. ing., v. r.
### NN 144/2020 (23.12.2020.), Odluka o iznosu tarifnih stavki za transport plina

HRVATSKA ENERGETSKA REGULATORNA AGENCIJA

2789

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14 i 102/15 i 68/18), Hrvatska energetska regulatorna agencija je na sjednici Upravnog vijeća održanoj 18. prosinca 2020. donijela

ODLUKU

O IZNOSU TARIFNIH STAVKI ZA TRANSPORT PLINA

I.

Tarifne stavke prema Metodologiji utvrđivanja iznosa tarifnih stavki za transport plina (»Narodne novine«, broj 79/20), za energetski subjekt PLINACRO d.o.o., Savska cesta 88A, Zagreb, za godine trećeg regulacijskog razdoblja 2021. – 2025., iznose kako slijedi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Vrsta tarifnih stavki | Oznaka tarifne stavke | Naziv tarifne stavke | Tarifne stavke za godine regulacijskog razdoblja (bez PDV-a) | | | | | Mjerna jedinica |
| T | T+1 | T+2 | T+3 | T+4 |
| 2021. | 2022. | 2023. | 2024. | 2025. |
| Tarifne stavke za ugovoreni stalni kapacitet na godišnjoj razini za ulaze u transportni sustav | TU,IN | Tarifna stavka za ulaz na interkonekciji | 2,5050 | 2,4917 | 2,5668 | 2,6565 | 2,6562 | kn/kWh/dan |
| TU,PR | Tarifna stavka za ulaz iz proizvodnje | 2,5050 | 2,4917 | 2,5668 | 2,6565 | 2,6562 | kn/kWh/dan |
| TU,SK | Tarifna stavka za ulaz iz sustava skladišta plina | 0,2505 | 0,2492 | 0,2567 | 0,2657 | 0,2656 | kn/kWh/dan |
| TU,UPP | Tarifna stavka za ulaz iz terminala za UPP | 2,1293 | 2,1179 | 2,1818 | 2,2580 | 2,2578 | kn/kWh/dan |
| Tarifne stavke za ugovoreni stalni kapacitet na godišnjoj razini za izlaze iz transportnog sustava | TI,IN | Tarifna stavka za izlaz na interkonekciji | 1,5014 | 1,4504 | 1,4588 | 1,5164 | 1,5080 | kn/kWh/dan |
| TI,HR | Tarifna stavka za izlaz u Hrvatskoj | 1,5014 | 1,4504 | 1,4588 | 1,5164 | 1,5080 | kn/kWh/dan |

II.

Ova Odluka objavit će se u »Narodnim novinama«, a stupa na snagu 1. siječnja 2021. godine.

III.

Danom stupanja na snagu ove Odluke prestaje važiti Odluka o iznosu tarifnih stavki za transport plina (»Narodne novine«, broj 124/19).

Klasa: 310-45/20-02/65

Urbroj: 371-04-20-6

Zagreb, 18. prosinca 2020.

Predsjednik
 Upravnog vijeća
 Tomislav Jureković, dipl. ing., v. r.
### NN 144/2020 (23.12.2020.), Pravilnik o dopuni Pravilnika o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi

Ministarstvo zdravstva

2777

Na temelju članka 45. Zakona o zaštiti pučanstva od zaraznih bolesti (»Narodne novine«, br. 79/07, 113/08, 43/09, 130/17, 114/18, 47/20 i 134/20), ministar zdravstva donosi

PRAVILNIK

O DOPUNI PRAVILNIKA O NAČINU PROVOĐENJA IMUNIZACIJE, SEROPROFILAKSE, KEMOPROFILAKSE PROTIV ZARAZNIH BOLESTI TE O OSOBAMA KOJE SE MORAJU PODVRGNUTI TOJ OBVEZI

Članak 1.

U Pravilniku o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi (»Narodne novine«, broj 103/13) u članku 42. iza riječi: »gripe« briše se točka, dodaje se zarez i riječi: »HPV infekcije i bolesti COVID-19 uzrokovane virusom SARS-CoV-2«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/20-04/27

Urbroj: 534-02-1-2/6-20-02

Zagreb, 23. prosinca 2020.

Ministar
 izv. prof. dr. sc. Vili Beroš, dr. med., v. r.
### NN 144/2020 (23.12.2020.), Odluka o posebnoj sigurnosnoj mjeri određivanja Klinike za plućne bolesti Jordanovac, Kliničkog bolničkog centra Zagreb za zbrinjavanje pacijenata s teškim kompleksnim patološkim stanjem kao posljedicom preboljele bolesti COVID-19 uzrokovane virusom SARS–CoV-2

MINISTARSTVO ZDRAVSTVA

2778

Na temelju članka 197. Zakona o zdravstvenoj zaštiti (»Narodne novine«, br. 100/18 i 125/19), članka 47. stavka 2. točke 6. Zakona o zaštiti pučanstva od zaraznih bolesti (»Narodne novine«, br. 79/07, 113/08, 43/09, 130/17, 114/18, 47/20 i 134/20), Odluke o mjerama mobilizacije, organizacije i rasporeda rada i radnog vremena, promjene mjesta i uvjeta rada zdravstvenih ustanova i njihovih radnika i privatnih zdravstvenih radnika u mreži javne zdravstvene službe te korištenja medicinsko-tehničke opreme i ostalih sredstava klasa: 501-01/20-01/05, urbroj: 534-02-20-1 od 14. ožujka 2020. godine i klasa: 501-01/20-01/05, urbroj: 534-02-20-2 od 21. ožujka 2020. godine te Odluke o proglašenju epidemije bolesti COVID-19 uzrokovane virusom SARS – CoV-2, klasa: 011-02/20-01/143, urbroj: 534-02-01-2/6-20-01 od 11. ožujka 2020. godine, ministar zdravstva 17. prosinca 2020. godine, donosi

ODLUKU

O POSEBNOJ SIGURNOSNOJ MJERI ODREĐIVANJA KLINIKE ZA PLUĆNE BOLESTI JORDANOVAC, KLINIČKOG BOLNIČKOG CENTRA ZAGREB ZA ZBRINJAVANJE PACIJENATA S TEŠKIM KOMPLEKSNIM PATOLOŠKIM STANJEM KAO POSLJEDICOM PREBOLJELE BOLESTI COVID-19 UZROKOVANE VIRUSOM SARS – CoV-2

I.

Ovom Odlukom određuje se zbrinjavanje pacijenata s teškim kompleksnim patološkim stanjem kao posljedicom preboljele bolesti COVID-19 uzrokovane virusom SARS – CoV-2 u Klinici za plućne bolesti Jordanovac, Kliničkog bolničkog centra Zagreb.

II.

Ova Odluka stupa na snagu prvoga dana od dana objave u »Narodnim novinama«.

Klasa: 011-02/20-01/700

Urbroj: 534-02-1-2/1-20-1

Zagreb, 17. prosinca 2020.

Ministar
 izv. prof. dr. sc. Vili Beroš, dr. med., v. r.